วัคซีนพืชกระตุ้นภูมิสู้โรค ลดต้นทุนปุ๋ยยา
แม้เราจะยกย่องตัวเองว่าคนไทยเก่งเรื่องการเกษตร แต่เกษตรกรส่วนใหญ่ของบ้านเรายังคงปลูกพืชผักแบบใช้ยาผีบอก วิธีไหนใครว่าดีมักเฮโลทำตามกัน เลยตกเป็นเหยื่อให้พ่อค้าหลอกขายเคมีภัณฑ์ ถ้ายังปล่อยไว้อย่างนี้ ไม่เพียงต้นทุนสูง ยังมีสารตกค้าง ปลูกไปก็แค่ให้คนไทยกิน แต่ไม่สามารถส่งขายต่างประเทศได้,หลังจากสังเกตเห็นพฤติกรรมนี้มานาน น.สพ.กษิดิ์เดช ธีรนิตยาธาร เลยได้แนวคิดหาวิธีทำวัคซีนป้องกันโรคให้พืช ให้วัคซีนกันตั้งแต่แรกเกิด,ในเมื่อคน สัตว์ มีวัคซีนได้ พืชก็ต้องมีวัคซีนเช่นกัน ไม่ใช่รอให้เป็นโรคก่อน เพราะการรักษา นั้นแพงกว่าการป้องกัน สำนักงานพัฒนาวิทยาศาสตร์และเทคโนโลยีแห่งชาติ (สวทช.) และสำนักงานนวัตกรรมแห่งชาติจึงให้ทุนสนับสนุนทุนวิจัยแนวคิดนี้ทันที,เคยวิจัยหาสารกระตุ้นภูมิในสัตว์ เพื่อทำวัคซีนสร้างภูมิต้านทานมาก่อน เลยเป็นเรื่องไม่ยากที่จะนำเทคโนโลยีนั้นมาต่อยอด และจากการศึกษาวิจัยเราพบว่า ปกติพืชจะมีภูมิคุ้มโรคในตัวเองอยู่แล้ว แต่เหตุที่พืชป่วยเป็นโรคระบาดง่าย เนื่องจาก ภูมิคุ้มกันในพืชแต่ละชนิดมีน้อยเกินไป ไม่สามารถสู้โรคได้ เราเลยคิดหาสารที่จะมาช่วยกระตุ้นให้พืชมีภูมิคุ้มกันมากขึ้น พบว่าสารที่ช่วยกระตุ้นได้ดีจะมีอยู่ในแครอท สาหร่ายและในพืชที่มีสารต้านอนุมูลอิสระอีก 40 ชนิด รวมทั้งหินภูเขาไฟ กระดองปู เปลือกกุ้ง,น.สพ.กษิดิ์เดช บอกถึงวิธีการนำวัตถุเหล่านี้มาทำเป็นวัคซีนว่า ต้องนำมาสกัดด้วยไคโตเทคโนโลยี, นาโนเทคโนโลยี, ไบโอเทคโนโลยี เพื่อให้ได้สารไคโตโอลิโกแซคคอไรด์ (COS) ซึ่งเป็นอนุพันธ์ไคติน และไคโตซาน ซึ่งมีสรรพคุณช่วยกระตุ้นพืชเร่งสร้างภูมิต้านทานโรค แมลงเมื่อต้นไม้แข็งแรงเจริญเติบโตดี ไม่เจ็บป่วย รากจะหาอาหารในดินมาหล่อเลี้ยงลำต้นได้ดี จึงไม่จำเป็นต้องใส่ปุ๋ยมากเพื่อทดสอบประสิทธิภาพว่าได้ผลแค่ไหน ทีมวิจัยจึงร่วมกับธนาคารเพื่อการเกษตรฯ (ธ.ก.ส.) นำวัคซีนพืชไปทดลองในพื้นที่ 50 จังหวัด กับพืช 40 ชนิด,ยกตัวอย่าง นาข้าวในภาคกลางใช้วัคซีนตั้งแต่หลังไถกลบดิน โดยนำวัคซีน 40 ซีซี ผสมกับน้ำ 20 ลิตร ฉีดพ่นเพื่อปรับโครงสร้างดิน และไปแช่เมล็ดพันธุ์ข้าวข้ามคืน (12 ชม.) ก่อนนำไปปลูก ส่วนน้ำที่เหลือฉีดพ่นดินซ้ำ และเมื่อข้าวแตกใบ ให้ฉีดพ่นทุกเดือน ปรากฏว่า ข้าวแตกกอดี ใบแข็งไม่ค่อยมีแมลงมากัดกิน รวงข้าวมีน้ำหนัก,ส่วนการใส่ปุ๋ย ตอนแรกเราตั้งใจจะทดลองไม่ให้ใส่ปุ๋ยเลย แต่ชาวบ้านบอกถ้าให้เลิกใส่ปุ๋ยนาข้าวคงไม่ค่อยมีคนไหนกล้าทำ จึงต้องใช้วิธีแนะนำให้ใส่ปุ๋ยลดจากเดิมครึ่งหนึ่ง ทำให้ได้ข้าวเพิ่มจากไร่ละ 500 กก.เป็น 700 กก. และช่วยต้นทุนค่าปุ๋ยยาจากไร่ละ 6,000 บาท เหลือแค่ 2,500-3,000 บาทเท่านั้นเอง,ไม่เพียงเท่านั้น ล่าสุดยังได้ร่วมกับบริษัทเอกชนนำวัคซีนไปใช้กับการปลูกเมล่อน แตงกวา แตงโม ฟักทอง ได้เป็นอย่างดีอีกด้วย.,เพ็ญพิชญา เตียว
ในเมื่อคน สัตว์ มีวัคซีนได้ พืชก็ต้องมีวัคซีนเช่นกัน ไม่ใช่รอให้เป็นโรคก่อน เพราะการรักษา นั้นแพงกว่าการป้องกัน สำนักงานพัฒนาวิทยาศาสตร์และเทคโนโลยีแห่งชาติ (สวทช.)และสำนักงานนวัตกรรมแห่งชาติจึงให้ทุนสนับสนุนทุนวิจัยแนวคิดนี้
เพ็ญพิชญา เตียว,ข่าวเกษตร,วัคซีนพืช,กระตุ้นภูมิสู้โรค,ลดต้นทุนปุ๋ยยา,กษิดิ์เดช ธีรนิตยาธาร,ป้องกันโรคให้พืช,วัคซีนสร้างภูมิต้านทาน,ลดต้นทุน,ธ.ก.ส.,ทดลอง,50 จังหวัด,พืช 40 ชนิด,ข่าว